《象州问范元禧吏目》
明代·张弼

肩舆一入象州城，野岸扶疏石路平。山气日高常似雾，蛮风天远不离兵。

苔垣废驿榕阴满，粉堞沿江柳水明。自是南荒最荒处，何缘微禄漫轻生。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。